钦定古今图书集成/明伦汇编/交谊典/第063卷 > 宋册府元龟 > 《出狱后与阴就书》前人
## 钦定古今图书集成/明伦汇编/交谊典/第063卷 > 宋册府元龟 > 《出狱后与阴就书》前人

“衍材素愚驽，行义污秽，外无乡里之誉，内无汗马之
劳，猥蒙明府天覆之德，华宠重叠。间者《掾史》疑衍之
罪，众喣飘山，当为灰土。赖蒙明察，揆其素行，复保首
领，倍知厚德，笃于慈父，浸淫肌肤，渗漉骨髓，德重山
岳，泽深河海。”前送妻子还淄县，遭雨逢暑，以七月还
至阳武，闻诏捕诸王宾客，惶怖诣阙，冀先事自归。十
一日到，十二日书报归田里，即日束手诣洛阳诏狱，
十五日夜，诏书勿问。得出，遭雨，又疾大困。冀高世之
德，施以“田子老马之惠，赠以秦穆骏马”之恩，使长有
依归，以效忠心。